
ประกาศองค์การบริหารส่วนตำบลเสือหึง
เรื่อง  กำหนดการยื่นแบบแสดงรายการเพื่อชำระภาษีและค่าธรรมเนียมต่าง ๆ
ประจำปีงบประมาณ 2562
.....................................................
		ด้วยองค์การบริหารส่วนตำบลเสือหึง อำเภอเชียรใหญ่ จังหวัดนครศรีธรรมราช จะได้ดำเนินการจัดเก็บภาษีและค่าธรรมเนียมต่าง ๆ ประจำปีงบประมาณ 2562 จึงขอให้ท่านผู้มีหน้าที่เสียภาษีไปดำเนินการยื่นแบบแสดงรายการ เพื่อชำระภาษีและค่าธรรมเนียมต่าง ๆ ภายในระยะเวลาที่กำหนดดังนี้

1. ภาษีบำรุงท้องที่
ให้ยื่นชำระภายในวันที่ 30 เมษายน ของทุกปี (ที่ดินเมื่อมีการเปลี่ยนแปลงหรือได้มาใหม่ต้องแจ้งให้องค์การบริหารส่วนตำบลทราบภายใน 30 วันนับแต่วันที่มีการเปลี่ยนแปลงหรือได้มาใหม่
2. ภาษีโรงเรือนและที่ดิน
ให้ยื่นแบบแสดงรายการ (ภรด.2) เพื่อขอรับการประเมิน (ภรด.8)  ชำระภายใน
วันที่ 28 กุมภาพันธ์ 2562
3. ภาษีป้าย
ให้ยืนแบบแสดงรายการ (ภ.ป.1) เพื่อชำระภาษีป้าย ภายในวันที่ 31 มีนาคม ของทุกปี
4. จดทะเบียนพาณิชย์ 
ภายใน 30 วัน นับแต่วันเริ่ม ประกอบพาณิชยกิจ วันที่เปลี่ยนแปลงพาณิชยกิจ วันที่เลิกประกอบพาณิชยกิจ
หากท่านสงสัย กรุณาติดต่อสอบถามได้ที่ ณ กองคลัง องค์การบริหารส่วนตำบลเสือหึง          อำเภอเชียรใหญ่ จังหวัดนครศรีธรรมราช

จึงประกาศมาให้ทราบโดยทั่วกัน

ประกาศ  ณ  วันที่  28    เดือน ธันวาคม พ.ศ.  ๒๕61

